تورکییه‌نین ان بؤیوک تکنولوژی فستیوالی تکنوفست ایستانبول هاواچیلیق، اوزای و تکنولوژی فستیوالی (تکنوفست ایستانبول) ۱۷ سپتامبر چرشنبه آخشامی گونو (بو گون) باشلاییر.
تکنوفست ایستانبولون ایکینجی‌سی ۱۷-۲۲ سپتامبردا آتاتورک هاوا لیمانین‌دا حیاتا گئچیریله‌جک.
فستیوالین ان اؤنملی آیاغینی تشکیل ائد‌ن یاریشلارین فینال بؤلوملرینیدن سونرا قازانانلار اؤدوللرینی آلاجاق. قازانانلارا بو ایل توپلامدا ۳ میلیون لیرا‌نین اوزرین‌ده اؤدول پایلاناجاق.
تکنوفست ایستانبول چرچیوه‌سین‌ده بو ایل آرالارین‌دا انسانلیق یارارینا تکنولوژی، صنعی ذکا، اینسان‌سیز سو آلتی سیستملری، اوچان اتومبیل تاساریمی، سورو اینسان‌سیز هاوا آراجلاری (ایها) سیمولاسیونونون اولدوغو ۱۹ یاریشما ائدیله‌جک. بو یاریشمالارا، ۱۲۲ اؤلکه و تورکییه‌نین ۸۱ ویلایتین‌دن توپلام ۱۷ مین ۳۷۳ تیم و ۵۰ مین یاریشماچی مراجعت ائتدی. یاریشمالارین فیناللارین‌دا ایسه تخمیناً ۲ مین تیم و ۱۰ مین فینالیست یاریشما حاقی قازاندی.
اؤیردیجی و ایله‌نجه آتلیه‌لرینه یئر وئریله‌جک فستیوال‌دا، "اوزای آراجلاری، تاریخ اؤنجه‌سی دؤنمین ایزلری"، "راکتیمی تاسارلاییرام"، "ناخیش‌لی قانادلار"، "هاواچیلیق و اوزای"، "نانوتکنولوژی"، "انرژی تکنولوژیلری"، "الکترونیک پروگراملاما"، "روباتیک کدلاما"، "موبیل اویقولاما و پروگراملاما" قونولاریندا آتلیه‌ چالیشمالاری ائدیله‌جک.
"وورلد درون کاپ" چرچیوه‌سین‌ده بیر چوخ اؤلکه‌دن یاریشماچی آغیرلایاجاق فستیوال‌دا، ساواشان ایها اوچوشلاری گئچیریله‌جک.
فستیوال‌دا آیریجا سولو تورک، تورک اولدوزلاری، روسیادان سو-۳۰، سو-۳۵، ام‌سی-۲۱ یولچو و یانغین سؤندورمه اوچاقلاری، قورو قوشونلاری قوموتانلیغی، پلیس باش ایداره‌سی، ژاندارما باش قوموتانلیغی بنیه‌سین‌ده‌‌کی مختلیف هاوا آراجلاری، شخصی اوچاقلار و "رئدبول" اوچوش گؤستریلری ائدیله‌جک. فستیوال آلانیندا سرگیله‌نه‌جک هاوا آراجلاری آراسین‌دا آنتونوو آن-۱۷۸ تیپی اوچاق دا یئر آلاجاق.
چتر آتلاییشلارییلا داوام ائده ‌جک فستیوال‌دا، کونسرتلر وئریله‌جک.
